**DĖL ROKIŠKIO R. PANDĖLIO GIMNAZIJOS NUOSTATŲ PATVIRTINIMO**

2019 m. birželio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti Rokiškio r. Pandėlio gimnazijos nuostatus, išdėstytus nauja redakcija (pridedama).

2. Įgalioti Rokiškio r. Pandėlio gimnazijos direktorių Donatą Karaliūną pasirašyti patvirtintus nuostatus ir įpareigoti jį nuostatus įstatymų nustatyta tvarka teikti Juridinių asmenų registro tvarkytojui.

3. Pripažinti netekusiais galios Rokiškio r. Pandėlio gimnazijos nuostatus, patvirtintus Rokiškio rajono savivaldybės tarybos 2018 m. balandžio 27 d. sprendimo Nr. TS-134 „Dėl Rokiškio r. Pandėlio pradinės mokyklos reorganizavimo“ 3 punktu*.*

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. PANDĖLIO GIMNAZIJOS NUOSTATŲ PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio r. Pandėlio gimnazijos naujos redakcijos nuostatus; įgalioti Rokiškio r. Pandėlio gimnazijos direktorių pasirašyti patvirtintus nuostatus ir įpareigoti jį nuostatus įstatymų nustatyta tvarka teikti Juridinių asmenų registro tvarkytojui.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimai, patvirtinti Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Vadovaujantis Rokiškio rajono savivaldybės tarybos 2019 m. balandžio 26 d. sprendimu Nr. TS-104 „Dėl Rokiškio r. Pandėlio gimnazijos vidaus struktūros pertvarkymo“ pertvarkoma Rokiškio r. Pandėlio gimnazijos vidaus struktūra – 2019 m. birželio 28 d. likviduojamas Rokiškio r. Pandėlio gimnazijos Kazliškio ikimokyklinio ir pradinio ugdymo skyrius, todėl parengti gimnazijos naujos redakcijos nuostatai.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Pandėlio gimnazijos veiklą reglamentuos nuostatai, atitinkantys teisės aktų nustatytus reikalavimus.

**Finansavimo šaltiniai ir lėšų poreikis**.

Bus reikalingos lėšos nuostatų įregistravimui Registrų centre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė